**Ministru kabineta noteikumu projekta „Noteikumi par biodrošības pasākumu kopumu dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 19.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par ārkārtējo situāciju un izņēmuma stāvokli” 5.pantu 2015.gada 1.janvārī tika atcelta ārkārtējā situācija, kas 2014.gada 2.jūlijā tika izsludināta ar Ministru kabineta rīkojumu Nr.322 „Par ārkārtējās situācijas izsludināšanu”. Lēmums par ārkārtējās situācijas izsludināšanu valstī tika pieņemts, lai pēc iespējas īsākā laikā un efektīvāk ierobežotu Āfrikas cūku mēra izplatību mājas cūku populācijā dažos Latvijas novados. Līdz ar ārkārtējas situācijas izsludināšanu tika pieņemti arī normatīvie akti, kas paredzēja noteikt atšķirīgu rīcību, nekā tas ir regulēts situācijā bez ārkārtas pasākumu ieviešanas. Ievērojot minēto, Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr.621) tika ietvertas normas, kuru mērķis bija nodrošināt pēc iespējas lielāku mājas cūku skaita dzīvnieku samazināšanu Āfrikas cūku mēra riska zonās, lai līdz ar cūku blīvumu samazinātu arī risku Āfrikas cūku mēra vīrusa izplatībai mājas cūku populācijā. Par šādu dzīvnieku izkaušanu valdība dzīvnieku īpašniekiem piešķīra kompensācijas, kas tika izmaksātas līdz 2015.gada 8.janvārim.Izvērtējot noteikumu Nr.621 normas, kas tika pieņemtas ārkārtējās situācijas laikā, ir konstatēts noteikto normu nesamērīgums pašreizējos apstākļos, kad ārkārtējā situācija ir atcelta. Saskaņā ar noteikumu Nr.621 10.10 punktu cūku sugas dzīvnieku novietnēs, kas neatrodas Āfrikas cūku mēra riska zonās un kas ir reģistrētas Lauksaimniecības datu centra datubāzē līdz 2014.gada 31.augustam, noteikumu pielikumā minētos biodrošības pasākumus uzsāk īstenot ne vēlāk kā 2014. gada 30. oktobrī. Noteikumu Nr.621 10.8 punkts nosaka: „Ja dzīvnieku īpašnieks noteiktajā termiņā novietnē nav īstenojis biodrošības pasākumus un nodrošinājis dzīvnieku nokaušanu, dienests pieņem lēmumu par cūku sugas dzīvnieku nokaušanu vai nogalināšanu, ko dzīvnieku īpašnieks nodrošina divu nedēļu laikā pēc lēmuma pieņemšanas.” No minētajām normām izriet, ka, Pārtikas un veterinārajam dienestam inspekcijas laikā kādā no cūku sugas dzīvnieku novietnēm atklājot neatbilstības noteikumu Nr.621 pielikuma prasībām, tiek pieņemts lēmums par cūku sugas dzīvnieku nokaušanu vai nogalināšanu. Ministru kabineta 2004.gada 17.februāra noteikumu Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83) 71.8 punktā ir noteikta karantīnas teritorija ar trīs riska zonām. Izvērtējot noteikumos Nr.83 paredzēto par karantīnas teritoriju, ir konstatēta neatbilstība noteikumu Nr.621 prasībām. Tā kā noteikumi Nr.83 ir galvenais normatīvais akts, kas regulē Āfrikas cūku mēra uzraudzību un kontroli, ir nepieciešams saskaņot abus normatīvos aktus, ņemot vērā noteikumos Nr.83 noteiktās prasības.Noteikumu Nr.621 pielikumā ir noteikti biodrošības pasākumi, kas īstenojami cūku sugu dzīvnieku novietnēs, kuras atrodas Āfrikas cūku mēra apdraudējuma zonā. Viens no biodrošības pasākumiem ir karantīnas vietas ierīkošana slimu vai novietnē ievesto dzīvnieku nodalīšanai. Karantīna pēc būtības ir stingra dzīvnieku izolācija, kuras laikā tiek nodrošināts atsevišķs dzīvnieku kopšanas un barošanas inventārs, atsevišķs personāls, kā arī atsevišķas telpas un ieeja tajās. Pēc Pārtikas un veterinārā dienesta sniegtās informācijas, Latvijā nav gandrīz nevienas dzīvnieku turēšanas vietas, kurā lielo finansiālo ieguldījumu dēļ būtu iespējams ieviest šo prasību, tāpēc lietderīgāk ir noteikt, ka novietnē ir ierīkojama dzīvnieku izolācijas vieta, kurā nav nepieciešamas atsevišķas telpas dzīvnieku nošķiršanai un personāls dzīvnieku kopšanai. Karantīna un dzīvnieku izolācija atsevišķā vietā ir infekcijas slimību profilaktiski pasākumi, kuru mērķis ir pasargāt dzīvnieku pamata ganāmpulku no infekcijas slimību izplatīšanās ar ievestajiem dzīvniekiem. Šajā nolūkā tiek veikta ievesto dzīvnieku novērošana attiecībā uz slimību klīniskajām pazīmēm un tiek noteikta turpmākā rīcība ar tiem. Ja karantīnas vietā vai dzīvnieku izolācijas vietā tiek konstatēta sevišķi bīstama infekcijas slimība (piemēram: Āfrikas cūku mēris), tad visi dzīvnieki neatkarīgi no tā, kur tie atradīsies – karantīnas vai izolācijas vietā –, tiks nekavējoties nogalināti. Turklāt tiks nogalināti arī tie dzīvnieki, kas atrodas pietiekami tuvu infekcijas vietai, kas rada risku slimības izplatībai, vai atrodas novietnes teritorijā. Tā kā noteikumu Nr.621 10.10 punkts paredz cūku sugas dzīvnieku novietnēs, kas neatrodas Āfrikas cūku mēra riska zonās un kas ir reģistrētas Lauksaimniecības datu centra datubāzē līdz 2014. gada 31. augustam, noteikumu pielikumā minētos biodrošības pasākumus uzsākt īstenot 2014.gada 30.oktobrī, ir jāprecizē arī noteikumu Nr.621 pielikuma nosaukums.Turklāt, izvērtējot grozījumu izdarīšanas iespējas noteikumos Nr.621, tika konstatēts, ka grozījumi šajos noteikumos nepieciešami tādā apjomā, kas neatbilst normatīvo aktu sagatavošanas principiem, kuri noteikti Ministru kabineta 2009.gada 3.februāra noteikumos Nr.108 „Normatīvo aktu projektu sagatavošanas noteikumi”, tāpēc sagatavots jauns Ministru kabineta noteikumu projekts „Noteikumi par biodrošības pasākumu kopumu dzīvnieku turēšanas vietām” (turpmāk – noteikumu projekts). |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) dzīvnieku īpašniekiem vai turētājiem, kas audzē vai tur mājputnus (vistas, tītarus, pērļu vistiņas, zosis, pīles, paipalas, baložus, fazānus, irbes un citu nožogotās platībās turētus putnus), izņemot ganāmpulkus, kuros tur mājputnus olu un gaļas iegūšanai nelielā apjomā vai kuros iegūtos produktus izmanto vienā mājsaimniecībā esošu personu patēriņam uzturā;2) savākšanas centriem, dzīvnieku tirgošanas telpām un dzīvnieku turēšanas vietām, kurās vēršu apakšdzimtas (arī *Bubalus bubalus* un *Bison bison* sugu) dzīvniekus, kā arī cūku, aitu un kazu sugas dzīvniekus tur izolācijā līdz to izvešanai uz trešajām valstīm;3) novietnēm, kurās tur un audzē cūku sugas dzīvniekus.Pēc Lauksaimniecības datu centra datiem, Latvijā 2015.gada 1.janvārī bija reģistrēti 7428 cūku sugas dzīvnieku īpašnieki vai turētāji (tai skaitā 7399 cūku sugas dzīvnieku īpašnieki, kuru īpašumā nav mežacūku), kas tur un audzē cūku sugas dzīvniekus.Atbilstoši informācijai Pārtikas un veterinārā dienesta uzraudzības objektu reģistrā 2015.gada 1.janvārī bija atzīti:1) 13 dzīvnieku savākšanas centri un tirgotāju telpas;2) 8 mājputnu uzņēmumi.Pārtikas un veterinārā dienesta uzraudzības objektu reģistrā 2015.gada 1.janvārī bija reģistrētas:1) 14 dējējvistu novietnes;2) 4 mājputnu novietnes, kas paredzētās mājputnu audzēšanai un kaušanai;3) viena novietne, kurā audzē dējējputnus (izņemot dējējvistas) olu iegūšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto normu ieviešana palīdzēs dzīvnieku īpašniekiem īstenot infekcijas slimību (ne tikai Āfrikas cūku mēra) profilaktiskos pasākumus dzīvnieku turēšanas vietās, tādējādi dzīvnieki tiks efektīvāk pasargāti no saslimšanas un slimību izplatīšanās. Noteikumu projektā noteikto normu ieviešana izlīdzinās prasības starp atsevišķu sugu dzīvnieku īpašniekiem vai turētājiem, kā arī netiks noteiktas normas, kas apgrūtina un sadārdzina to izpildi, bet līdzvērtīgs efekts tiks iegūts, iztērējot mazāk līdzekļu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1964.gada 26.jūnija Direktīva [64/432/EEK](http://eur-lex.europa.eu/eli/dir/1964/432?locale=LV) par dzīvnieku veselības problēmām, kas ietekmē liellopu un cūku tirdzniecību Kopienā (turpmāk – Direktīva 64/432/EEK). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 64/432/EEK 11.panta 1.c punkts un 11.panta 1.d punkta otrais un piektais ievilkums | 5.1.apakšpunkts, 6.1., 6.2. un 6.3.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK 11.panta 1.d punkta ceturtais ievilkums | 5.3. un 6.8.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīvā 64/432/EEK noteiktais neparedz rīcības brīvību dalībvalstij ieviest noteiktas tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Direktīvā 64/432/EEK noteiktās normas ir pārņemtas:1) Ministru kabineta 2009.gada 22.decembra noteikumos Nr.1647 “Veterinārās prasības govju un cūku apritei”;2)Ministru kabineta 2011.gada 15.novembra noteikumos Nr.880 “Govju enzootiskās leikozes uzraudzības, kontroles un apkarošanas kārtība”;3) Ministru kabineta 2006.gada 18.aprīļa noteikumos Nr.298 “Kārtība, kādā veic to infekcijas slimību profilaksi un apkarošanu, ar kurām slimo gan dzīvnieki, gan cilvēki”;4) Ministru kabineta 2012.gada 21.februāra noteikumos Nr.127 “Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam”;5) Ministru kabineta 2013.gada 29.janvāra noteikumos Nr.63“Kārtība, kādā veic brucelozes profilakses un apkarošanas pasākumus cūkām”;6) Ministru kabineta 2012.gada 18.decembra noteikumos Nr.881 “Kārtība, kādā veic brucelozes profilakses un apkarošanas pasākumus govīm”. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts š.g. 10.martā elektroniski nosūtīts izskatīšanai un atzinumu sniegšanai biedrībām „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija”, kā arī ievietots Zemkopības ministrijas tīmekļa vietnes publiskajā sadaļā, kur ir iespēja sniegt komentārus par noteikumu projektu. |
| 2. | Sabiedrības līdzdalība projekta izstrādē | Biedrības „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija” sniedza atzinumu par noteikumu projektu. Atzinumā izteiktie iebildumi ir ņemti vērā. |
| 3. | Sabiedrības līdzdalības rezultāti | Par Zemkopības ministrijas tīmekļa vietnes publiskajā sadaļā ievietoto noteikumu projektu komentāri netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

19.05.2015. 12:55

1679

O.Vecuma-Veco

67027551, Olita.Vecuma-Veco@zm.gov.lv